ΑΠΟΦΑΣΗ ΤΗΣ ΕΠΙΤΡΟΠΗΣ της 9ης Ιουλίου 1997 σχετικά με κοινό τεχνικό κανονισμό απαιτήσεων εφαρμογών τηλεφωνίας για δημόσιες πανευρωπαϊκές κυψελοειδείς ψηφιακές επίγειες κινητές επικοινωνίες (2η έκδοση) (Κείμενο που παρουσιάζει ενδιαφέρον για τον ΕΟΧ) (97/527/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την οδηγία 91/263/ΕΟΚ του Συμβουλίου, της 29ης Απριλίου 1991, για την προσέγγιση των νομοθεσιών των κρατών μελών σχετικά με τον τερματικό εξοπλισμό τηλεπικοινωνιών περιλαμβανομένης και της αμοιβαίας αναγνώρισης της συμμόρφωσης (1), όπως τροποποιήθηκε από την οδηγία 93/68/ΕΟΚ (2), και ιδίως το άρθρο 6 παράγραφος 2 δεύτερη περίπτωση,

Εκτιμώντας:

ότι η Επιτροπή θέσπισε το μέτρο που αναγνωρίζει τον τύπο τερματικού εξοπλισμού για τον οποίο απαιτείται κοινός τεχνικός κανονισμός, και ενέκρινε τη συνοδευτική δήλωση σχετικά με το πεδίο εφαρμογής 7

ότι θα πρέπει να θεσπιστούν τα αντίστοιχα εναρμονισμένα πρότυπα ή τμήματα αυτών, που υλοποιούν τις βασικές απαιτήσεις και τα οποία μετατρέπονται σε κοινούς τεχνικούς κανονισμούς 7

ότι, προκειμένου να εξασφαλισθεί η συνέχεια της πρόσβασης στην αγορά στους κατασκευαστές, είναι απαραίτητο να προβλεφθούν μεταβατικές ρυθμίσεις για τον εξοπλισμό οι οποίες εγκρίθηκαν με την απόφαση 94/12/ΕΚ της Επιτροπής (3) 7

ότι η απόφαση 94/12/ΕΚ θα πρέπει να καταργηθεί στο τέλος της μεταβατικής περιόδου 7

ότι ο κοινός τεχνικός κανονισμός που θεσπίζεται με την παρούσα απόφαση είναι σύμφωνος με τη γνώμη της ACTE,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

1. Η παρούσα απόφαση εφαρμόζεται για τον τερματικό εξοπλισμό, συμπεριλαμβανομένου ενεργού εξαρτήματος εάν αυτό τροποποιεί την απόδοση του τερματικού εξοπλισμού επηρεάζοντας τη συμμόρφωση προς τις βασικές απαιτήσεις, ο οποίος προορίζεται για σύνδεση στην πρώτη φάση του δημόσιου πανευρωπαϊκού κυψελοειδούς ψηφιακού επίγειου δικτύου κινητών τηλεπικοινωνιών και εμπίπτει στο πεδίο εφαρμογής του εναρμονισμένου προτύπου που προσδιορίζεται στο άρθρο 2 παράγραφος 1 της παρούσας απόφασης.

2. Με την παρούσα απόφαση θεσπίζονται κοινοί τεχνικοί κανονισμοί οι οποίοι καλύπτουν τις απαιτήσεις τηλεφωνίας GSM (ομιλία) για τερματικό εξοπλισμό που χρησιμοποιεί διαμόρφωση σταθερής περιβάλλουσας και λειτουργεί στη ζώνη των 900 Mhz με διαπόσταση των καναλιών 200 Khz και ο οποίος φέρει 8 κανάλια κίνησης πλήρους ρυθμού ανά φορέα, βάσει της αρχής TDMA.

Άρθρο 2

1. Ο κοινός τεχνικός κανονισμός περιλαμβάνει τα εναρμονισμένα πρότυπα που έχουν καταρτισθεί από τον αρμόδιο οργανισμό τυποποίησης και τα οποία υλοποιούν, κατά το δυνατόν, τις βασικές απαιτήσεις που αναφέρονται στο άρθρο 4 στοιχείο στ) της οδηγίας 91/263/ΕΟΚ. Αναφορά στο πρότυπο περιλαμβάνεται στο παράρτημα.

2. Ο τερματικός εξοπλισμός που εμπίπτει στο πεδίο εφαρμογής της παρούσας απόφασης πρέπει να συμμορφώνεται προς τον κοινό τεχνικό κανονισμό που αναφέρεται στην παράγραφο 1, να τηρεί τις βασικές απαιτήσεις που αναφέρονται στα στοιχεία α) και β) του άρθρου 4 της οδηγίας 91/263/ΕΟΚ καθώς και τις απαιτήσεις οποιασδήποτε άλλης εφαρμοστέας οδηγίας και ιδιαίτερα των οδηγιών του Συμβουλίου 73/23/ΕΟΚ (4) και 89/336/ΕΟΚ (5).

Άρθρο 3

Οι κοινοποιημένοι οργανισμοί που ορίζονται αρμόδιοι για την τήρηση των διαδικασιών του άρθρου 9 της οδηγίας 91/263/ΕΟΚ, όσον αφορά τον τερματικό εξοπλισμό που καλύπτει το άρθρο 1 παράγραφος 1 της παρούσας απόφασης, χρησιμοποιούν ή εξασφαλίζουν τη χρήση του εναρμονισμένου προτύπου που αναφέρεται στο άρθρο 2 παράγραφος 1, το αργότερο εντός έξι μηνών από την κοινοποίηση της παρούσας απόφασης.

Άρθρο 4

1. Η απόφαση 94/12/ΕΚ καταργείται ένα έτος μετά την ημερομηνία κοινοποίησης της παρούσας απόφασης.

2. Επιτρέπεται η συνέχιση της διάθεσης στην αγορά και της θέσης σε λειτουργία τερματικού εξοπλισμού εγκεκριμένου σύμφωνα με την απόφαση 94/12/ΕΚ, υπό τον όρο ότι η εν λόγω έγκριση χορηγείται το αργότερο ένα έτος από την κοινοποίηση της παρούσας απόφασης.

Άρθρο 5

Η παρούσα απόφαση απευθύνεται στα κράτη μέλη.

Βρυξέλλες, 9 Ιουλίου 1997.

Για την Επιτροπή

Martin BANGEMANN

Μέλος της Επιτροπής

(1) ΕΕ αριθ. L 128 της 23. 5. 1991, σ. 1.

(2) ΕΕ αριθ. L 220 της 31. 8. 1993, σ. 1.

(3) ΕΕ αριθ. L 8 της 12. 1. 1994, σ. 23.

(4) ΕΕ αριθ. L 77 της 26. 3. 1973, σ. 29.

(5) ΕΕ αριθ. L 139 της 23. 5. 1989, σ. 19.

ΠΑΡΑΡΤΗΜΑ

Αναφορά στο εφαρμοστέο εναρμονισμένο πρότυπο

Το εναρμονισμένο πρότυπο που αναφέρεται στο άρθρο 2 είναι:

Ευρωπαϊκό ψηφιακό κυψελοειδές σύστημα τηλεπικοινωνιών 7

Απαιτήσεις προσάρτησης για σταθμούς κινητών επικοινωνιών του παγκόσμιου συστήματος κινητών επικοινωνιών 7 Τηλεφωνία

ETSI

Ευρωπαϊκό Ινστιτούτο Τηλεπικοινωνιακών Προτύπων

Γραμματεία του ETSI

TBR 9/έκδοση 2, - Οκτώβριος 1995

(εξαιρουμένου του προλόγου)

Συμπληρωματικές πληροφορίες

Το Ευρωπαϊκό Ινστιτούτο Τηλεπικοινωνιακών Προτύπων αναγνωρίζεται βάσει της οδηγίας 83/189/ΕΟΚ του Συμβουλίου (1).

Το παραπάνω αναφερόμενο εναρμονισμένο πρότυπο εκπονήθηκε κατόπιν εντολής που εκδόθηκε σύμφωνα με τις σχετικές διαδικασίες της οδηγίας 83/189/ΕΟΚ.

Για το πλήρες κείμενο του παραπάνω αναφερόμενου τηλεπικοινωνιακού προτύπου μπορείτε να απευθύνεστε στη διεύθυνση:

European Telecommunications Standards Institute

650 Route des Lucioles

F-06921 Sophia Antipolis Cedex

Επιτροπή των Ευρωπαϊκών Κοινοτήτων

ΓΔ XIII/Α/2 - (BU 31, 1/7)

Rue de la Loi/Wetstraat 200

B-1049 Bruxelles/Brussel

(1) ΕΕ αριθ. L 109 της 26. 4. 1983, σ. 8.